ddrg/super_eurlex huggingface dataset:
(1)

Člen 4 se nadomesti z naslednjim: „Člen 4 Pogoji, povezani z uvozom živih mehkužcev, namenjenih za prehrano ljudi 1. Države članice dovolijo na svoje ozemlje uvažati mehkužce, ki so namenjeni za nadaljnjo obdelavo pred uporabo za prehrano ljudi, le če pošiljka: (a) izpolnjuje pogoje iz člena 3(1); ali če (b) je pošiljka neposredno poslana v odobren uvozni center za nadaljnjo obdelavo. 2. Države članice dovolijo na svoje ozemlje uvažati žive mehkužce, ki so namenjeni za takojšnjo prehrano ljudi, le, če imajo mehkužci poreklo tretjih držav in prihajajo iz obratov, ki so odobreni v členu 9 Direktive 91/492/EGS in v členu 11 Direktive 91/493/EGS, in ki izpolnjujejo zahteve v zvezi z izdajanjem javnozdravstvenih spričeval, ki so določene v omenjenih direktivah; ali (a) pošiljko predstavljajo mehkužci, ki so zapakirani v pakete velikosti, primerni za prodajo na drobno restavracijam ali neposredno potrošnikom; hkrati pa so paketi jasno označeni z naslednjim besedilom ‚Živi mehkužci za takojšnjo prehrano ljudi. Niso namenjeni ponovni nasaditvi v vodah Skupnosti.’; ali (b) pošiljka je poslana neposredno v odobren uvozni center, kjer se mehkužci nadalje predelajo. Vendar pa lahko za življenje sposobni mehkužci zapustijo takšne prostore le, če so zapakirani v pakete, le-ti pa so ustrezno označeni, kot se zahteva v zgornji točki (a).“
2004/578/ES: Sklep Sveta z dne 29. aprila 2004 o sklenitvi Okvirnega sporazuma med Evropsko skupnostjo in Evropsko vesoljsko agencijo



Uradni list L 261 , 06/08/2004 str. 0063 - 0063



Sklep Sveta z dne 29. aprila 2004 o sklenitvi Okvirnega sporazuma med Evropsko skupnostjo in Evropsko vesoljsko agencijo (2004/578/ES) SVET EVROPSKE UNIJE JE – ob upoštevanju Pogodbe o ustanovitvi Evropske skupnosti in zlasti člena 170 v povezavi s prvim stavkom prvega pododstavka člena 300(2) in prvega pododstavka člena 300(3) Pogodbe, ob upoštevanju predloga Komisije, ob upoštevanju mnenja Evropskega parlamenta [1], ob upoštevanju naslednjega: (1) Komisija je v imenu Skupnosti s pogajanji uskladila Sporazum z Evropsko vesoljsko agencijo. (2) Sporazum je bil v imenu Skupnosti podpisan dne 25. novembra 2003, s pridržkom morebitne kasnejše sklenitve. (3) Ta sporazum je treba odobriti – SKLENIL NASLEDNJE: Člen 1 Sporazum med Evropsko skupnostjo in Evropsko vesoljsko agencijo se s tem odobri v imenu Skupnosti. Besedilo Sporazuma je priloženo temu sklepu. Člen 2 Predsednik Sveta je pooblaščen, da določi osebo, pooblaščeno, da v imenu Skupnosti deponira akt o odobritvi, kakor predvideva člen 12(1) Okvirnega sporazuma, s čimer izrazi privolitev Skupnosti v svoje obveze. V Luxembourgu, 29. aprila 2004 Za Svet Predsednik M. McDowell [1] Mnenje, podano 20. aprila 2004 (še ni objavljeno v Uradnem listu). --------------------------------------------------
Sklep Sveta

z dne 29. aprila 2004

o sklenitvi, v imenu Evropske skupnosti, Protokola k Barcelonski konvenciji o varstvu Sredozemskega morja pred onesnaženjem v zvezi s sodelovanjem pri preprečevanju onesnaževanja z ladij in ob izrednih dogodkih v boju proti onesnaževanju Sredozemskega morja

(2004/575/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 175(1) v povezavi s prvim stavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Evropska politika varstva okolja prispeva k uresničevanju ciljev, med katere sodijo ohranjanje, varovanje ter izboljševanje kakovosti okolja in spodbujanje ukrepov na mednarodni ravni za reševanje regionalnih ali svetovnih okoljskih problemov.

(2) Evropska skupnost je pogodbenica Konvencije o varstvu Sredozemskega morja pred onesnaženjem (Barcelonske konvencije), odobrene s Sklepom 77/585/EGS [2], in njene spremembe iz leta 1995, ki je bila odobrena s Sklepom 1999/802/ES [3]. Skupnost je tudi pogodbenica štirih protokolov k Barcelonski konvenciji, vključno s Protokolom o sodelovanju pri preprečevanju onesnaževanja z ladij in ob izrednih dogodkih v boju proti onesnaževanju Sredozemskega morja, odobrenim s Sklepom 81/420/EGS [4].

(3) Komisija je v imenu Skupnosti sodelovala pri pogajanjih o Protokolu o varstvu Sredozemskega morja pred onesnaženjem z ladij in ob izrednih dogodkih v boju proti onesnaževanju Sredozemskega morja (Protokol) na podlagi pogajalskih direktiv, ki jih je prejela od Sveta 25. januarja 2000.

(4) Skupnost je podpisala Protokol 25. januarja 2002 na Malti.

(5) Protokol posodablja pravne instrumente Barcelonske konvencije, tako da vključuje sodelovanje pri preprečevanju onesnaževanja z ladij, krepi učinkovitost sodelovanja pri odzivanju na onesnaževanje in spodbuja izvajanje zadevnih mednarodnih pravil.

(6) Protokol, ki ne vpliva na pravico pogodbenic, da sprejmejo ustrezne strožje ukrepe v skladu z mednarodnim pravom, vsebuje ukrepe, ki so potrebni, da ne pride do neskladja z zakonodajo Skupnosti, ki že velja na področjih, ki jih zajema Protokol.

(7) Skupnost bi torej morala odobriti Protokol –

SKLENIL NASLEDNJE:

Člen 1

V imenu Skupnosti se odobri Protokol k Barcelonski konvenciji o varstvu Sredozemskega morja pred onesnaženjem v zvezi s sodelovanjem pri preprečevanju onesnaževanja z ladij in ob izrednih dogodkih v boju proti onesnaževanju Sredozemskega morja, v nadaljevanju "Protokol".

Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(e), pooblaščeno(e) za deponiranje listine o odobritvi Protokola pri španski vladi v skladu z določbami člena 23 Protokola.

V Luxembourgu, 29. aprila 2004

Za Svet

Predsednik

M. McDowell

[1] Mnenje, podano 10. februarja 2004 (še ni objavljeno v Uradnem listu).

[2] UL L 240, 19.9.1977, str. 1.

[3] UL L 322, 14.12.1999, str. 32.

[4] UL L 162, 19.6.1981, str. 4.

--------------------------------------------------
SL Uradni list Evropske unije L 255/41

ODLOČBA KOMISIJE

z dne 26. julija 2004

o spremembi Odločbe 2001/651/ES o ustanavljanju tipičnega postopka standardnega odstopanja vsebine maščobe masla, uvoženega iz Nove Zelandije v skladu s členom 5 Uredbe (ES) št. 1374/98

(notificirana pod dokumentarno številko K(2004) 2962)

(2004/584/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni tržni ureditvi za mleko in mlečne izdelke (1),

ob upoštevanju Uredbe Komisije (ES) št. 2535/2001 z dne 14. decembra 2001 o določitvi podrobnih pravil za uporabo Uredbe Sveta (ES) št. 1255/1999 v zvezi z uvoznimi ureditvami za mleko in mlečne izdelke in odpiranjem tarifnih kvot (2) in zlasti člena 40(1),

ob upoštevanju naslednjega:

(1) Priloga IV k Uredbi (ES) št. 2535/2001 določa postopek za preverjanje vsebnosti maščob v novozelandskem maslu, pripravljenem za sprostitev v prosti promet v Skupnosti v okviru trenutnega vstopnega režima, določenega pod številko kvote 09.4589 v Prilogi III.A k navedeni uredbi.

(2) Ta postopek temelji na statističnih načelih. Bistveni element tega postopka je uporaba tipičnega postopka standardnega odstopanja vsebine maščobe masla, narejenega glede na določeno specifikacijo pri določeni proizvodnji rastlin, ki ga vnaprej poznajo nadzorni organi držav članic, kjer je prisotna deklaracija za sprostitev v prosti promet v Skupnosti.

(3) Identifikacija tovarn in ustrezni tipični procesi standardnega odstopanja so navedeni v Prilogi k Odločbi Komisije 2001/651/ES (3).

(4) Novozelandski pristojni organ za varno hrano (New Zealand Food Safety Authority) je s pismom dne 23. aprila 2004 obvestil Komisijo o novih registriranih imenih tovarn.

(5) Odločba 2001/651/ES mora biti zato ustrezno spremenjena –

SPREJELA NASLEDNJO ODLOČBO:

Člen 1

Besedilo v Prilogi k Odločbi 2001/651/ES se nadomesti z besedilom v Prilogi k tej odločbi.

Člen 2

Ta odločba začne veljati tretji dan po objavi v Uradnem listu Evropske unije za uvoze masla glede na to, katera potrdila IMA 1 so bila izdana.

Člen 3

Ta odločba je naslovljena na države članice.

V Bruslju, 26. julija 2004 Za Komisijo Franz FISCHLER Član Komisije

(1) UL L 160, 26.6.1999, str. 48. Uredba, kakor je bila nazadnje spremenjena z Uredbo Komisije (ES) št. 186/2004 (UL L 29, 3.2.2004, str. 6).

(2) UL L 341, 22.12.2001, str. 29. Uredba, kakor je bila nazadnje spremenjena z Uredbo (ES) št. 810/2004 (UL L 149, 30.4.2004, str. 138).

(3) UL L 229, 25.8.2001, str 24. Odločba, kakor jo je spremenila Odločba 2002/667/ES (UL L 227, 23.8.2002, str. 51).
V členu 3 se odstavka 1 in 2 zamenjata z naslednjim:

„1. Notranje odpreme živali, njihovega semena, jajčnih celic in zarodkov iz območij z omejitvami, določenih v Prilogi I, so izvzete iz prepovedi premikov pod pogojem, da živali, njihovo seme, jajčne celice in zarodki izpolnjujejo pogoje iz Priloge II oziroma da so v primeru Španije, Francije in Italije v skladu z odstavkom 2 ali da so v primeru Grčije v skladu z odstavkom 3.

2. V Španiji, Franciji in Italiji so notranje odpreme, predvidene v odstavku 1, izvzete iz prepovedi premikov pristojnega organa, če so izpolnjeni naslednji pogoji:

(a) živali izvirajo iz črede, cepljene po programu, ki ga je sprejel pristojni organ;

(b) živali so bile cepljene več kot 30 dni in manj kot eno leto pred dnem odpreme proti prisotnim ali morebiti prisotnim serotipom na epidemiološko pomembnem izvornem območju;
Sklep Sveta

z dne 8. marca 2004

o sklenitvi Memoranduma o soglasju med Evropsko skupnostjo in Državno upravo za turizem Ljudske republike Kitajske o vizumih in s tem povezanimi vprašanji za turistične skupine iz Ljudske republike Kitajske (ADS)

(2004/265/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 62(2)(b)(ii) in (iv) in člena 63(3)(b) v zvezi z drugim stavkom prvega pododstavka člena 300(2) in prvim pododstavkom člena 300(3),

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Komisija je v imenu Skupnosti s pogajanji uskladila Memorandum o soglasju iz tega sklepa.

(2) Memorandum o soglasju je bil v imenu Skupnosti podpisan ob upoštevanju njegove sklenitve.

(3) Z Memorandumom o soglasju je ustanovljen odbor, ki lahko sprejema odločitve s pravnim učinkom na določene tehnične zadeve. Zato je primerno predvideti poenostavljene postopke za oblikovanje stališča Skupnosti v takih primerih.

(4) V skladu s Protokolom o stališču Združenega kraljestva in Irske, in Protokolom, ki vključuje schengenski pravni red v okvir Evropske unije, Združeno kraljestvo in Irska ne sodelujeta pri sprejetju tega sklepa, zato zanju ne velja, niti nista zavezani k njegovi uporabi.

(5) V skladu s Protokolom o stališču Danske, ki je priložen k Pogodbi o Evropski uniji in k Pogodbi o ustanovitvi Evropske skupnosti, Danska ne sodeluje pri sprejetju tega sklepa, zato zanjo ne velja, niti ni zavezana k njegovi uporabi.

(6) Memorandum o soglasju naj se odobri –

SKLENIL:

Člen 1

Memorandum o soglasju med Evropsko skupnostjo in Državno upravo za turizem Ljudske republike Kitajske o vizumih in s tem povezanimi vprašanji za turistične skupine iz Ljudske republike Kitajske (ADS) se odobri v imenu Skupnosti.

Besedilo Memoranduma o soglasju je priloženo temu Sklepu.

Člen 2

Predsednik Sveta poda uradno obvestilo,predvideno v členu 8(2) Memoranduma o soglasju [2].

Člen 3

Stališče Skupnosti v okviru odbora za status odobrenega namembnega kraja v zvezi s sprejemom njegovega poslovnika sprejme Komisija v skladu s členom 6(5) Memoranduma o soglasju, po posvetovanju s posebnim odborom, ki ga določi Svet.

Za vse ostale odločitve odbora za status odobrenega namembnega kraja sprejme stališče Skupnosti Svet s kvalificirano večino, na predlog Komisije

Člen 4

Ta sklep se objavi v Uradnem listu Evropske unije.

V Bruslju, 8. marca 2004

Za Svet

Predsednik

D. Ahern

[1] Mnenje z dne 26. februarja 2004 (še ni objavljeno v Uradnem listu).

[2] Datum začetka veljavnosti Memoranduma o soglasju bo v Uradnem listu Evropske unije objavil Generalni sekretariat Sveta.

--------------------------------------------------
Sklep Sveta

z dne 22. decembra 2003

v zvezi s sklepom dodatnega Protokola, ki določa trgovinske režime za nekatere ribe in ribiške proizvode, k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani

(2004/107/ES)

SVET EVROPSKE UNIJE JE −

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) te pogodbe,

ob upoštevanju predloga Komisije,

ob upoštevanju naslednjega:

(1) Zaželeno je, da se z dodatnim Protokolom dopolni Evropski sporazum o pridružitvi med Evropskimi skupnostmi in njihovimi državami članicami na eni strani in Romunijo na drugi strani [1], zato da se zagotovijo ugodnejši pogoji za uvoz nekaterih rib in ribiških proizvodov s poreklom iz Romunije v Skupnost in določenih rib in ribiških proizvodov s poreklom iz Skupnosti v Romunijo.

(2) V ta namen je treba k navedenemu Evropskemu sporazumu dodati novi Protokol o določitvi trgovinskih sporazumov za nekatere ribe in ribiške proizvode.

(3) Protokol je treba odobriti −

SKLENIL:

Člen 1

Dodatni protokol, ki določa trgovinske režime za nekatere ribe in ribiške proizvode, k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani, se odobri v imenu Skupnosti.

Besedilo sporazuma je priloženo temu sklepu.

Člen 2

Predsednik Sveta uradno obvesti vlado Romunije o odobritvi Protokola s strani Skupnosti skladno s členom 4 Protokola.

V Bruslju, 22. decembra 2003

Za Svet

Predsednik

A. Matteoli

[1] UL L 357, 31.12.1994, str. 2.

--------------------------------------------------
Odločba Komisije

z dne 18. julija 2003

o preložitvi datuma začetka izvajanja Direktive Sveta 1999/36/ES o premični tlačni opremi za nekatero opremo

(notificirana pod dokumentarno številko K(2003) 2591)

(Besedilo velja za EGP)

(2003/525/ES)

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 1999/36/ES z dne 29. aprila 1999 o premični tlačni opremi [1], kakor je bila nazadnje spremenjena z Direktivo Komisije 2002/50/ES [2], in zlasti člena 17(2) Direktive,

ob upoštevanju naslednjega:

(1) Za tlačne valje, sklope jeklenk in cisterne iz člena 2 Direktive 1999/36/ES ni podrobnih tehničnih specifikacij, primerne reference na ustrezne evropske standarde pa niso bile dodane k prilogam Direktive Sveta 94/55/ES z dne 21. novembra 1994 o približevanju zakonodaje držav članic glede prevoza nevarnega blaga po cesti [3], kakor je bila nazadnje spremenjena z Direktivo Komisije 2003/28/ES z dne 7. aprila 2003 [4], in k Direktivi Sveta 96/49/ES z dne 23. julija 1996 o približevanju zakonodaje držav članic v zvezi s prevozom nevarnega blaga po železnici [5], kakor je bila nazadnje spremenjena z Direktivo Komisije 2003/29/ES z dne 7. aprila 2003 [6]. Zato je treba datum začetka izvajanja Direktive 94/55/ES za to premično tlačno opremo preložiti.

(2) Člen 18 Direktive 1999/36/ES določa, da morajo države članice v prehodnem obdobju 24. mesecev od uporabe navedene direktive dovoliti dajanje premične tlačne opreme, ki je v skladu s predpisi, veljavnimi na njihovem ozemlju pred 1. julijem 2001, na trg in v obratovanje. Posledično se preloži tudi datum izteka navedenega obdobja.

(3) Ukrepi, predvideni s to odločbo, so v skladu z mnenjem Odbora za prevoz nevarnega blaga, ustanovljenega s členom 9 Direktive 94/55 ES —

SPREJELA NASLEDNJO ODLOČBO:

Člen 1

Datum začetka izvajanja Direktive 1999/36/ES se za tlačne valje, sklope jeklenk in cisterne preloži na 1. julij 2005.

Člen 2

Države članice dovolijo dajanje opreme iz člena 1, ki je v skladu s predpisi, veljavnimi na njihovem ozemlju pred 1. julijem 2005, na trg in v obratovanje še 24 mesecev od navedenega datuma ter dovolijo nadaljnje dajanje v obratovanje take opreme, ki je bila dana na trg pred navedenim datumom.

Člen 3

Ta odločba se uporablja od 1. julija 2003.

Člen 4

Ta odločba je naslovljena na države članice.

V Bruslju, 18. julija 2003

Za Komisijo

Loyola De Palacio

Podpredsednica

[1] UL L 138, 1.6.1999, str. 20.

[2] UL L 149, 7.6.2002, str. 28.

[3] UL L 319, 12.12.1994, str. 7.

[4] UL L 90, 8.4.2003, str. 45.

[5] UL L 235, 17.9.1996, str. 25.

[6] UL L 90, 8.4.2003, str. 47.

--------------------------------------------------
Odločba Komisije

z dne 10. januarja 2003

o spremembi Odločbe 92/452/EGS o uvedbi seznamov skupin za zbiranje zarodkov in skupin za proizvodnjo zarodkov, odobrenih v tretjih državah za izvoz govejih zarodkov v Skupnost glede Združenih držav Amerike in Švice

(notificirano pod dokumentarno številko K(2002) 5560)

(Besedilo velja za EGP)

(2003/12/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (UL L 302, 19.10.1989, str. 1.), kakor je bila nazadnje spremenjena z Odločbo Komisije 94/113/ES (UL L 53, 24.2.1994, str. 23.), in zlasti člena 8 Direktive,

ob upoštevanju naslednjega:

(1) Pristojne veterinarske službe Združenih držav Amerike in Švice so predložile zahtevke za spremembo seznama skupin, uradno odobrenih na njunih ozemljih za izvoz govejih zarodkov v Skupnost, ki ga je uvedla Odločba Komisije 92/452/EGS UL L 250, 29.8.1992, str. 40, kakor je bila nazadnje spremenjena z Odločbo 2002/637/ES UL L 206, 3.8.2002, str. 29.

(2) Pristojne veterinarske službe zadevnih držav so Komisiji zagotovile jamstva glede skladnosti z zahtevami, opredeljenimi v členu 8 Direktive 89/556/EGS, in uradno odobrile skupine za zbiranje in pridobivanje govejih zarodkov, pristojne za izvoz v Skupnost.

(3) Odločbo 92/452/EGS je torej treba ustrezno spremeniti.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V Prilogi k Odločbi 92/452/EGS:

1. vrstica za skupino iz ZDA št. 96ID083 se črta;

2. vrstica za skupino iz ZDA št. 01WI098 se nadomesti z:

"US | | 01WI098 | | Dairyland Veterinary Practice 370 Flower Court Platterville, WI 53818 | Dr Leah Penza" |

3. v zvezi s skupinami iz ZDA se doda naslednja vrstica:

"US | | 02ID106 | | Western Genetics, Inc. 2875 E 3000 N Sugar City, ID 83448 | Dr Galen B. Lusk" |

4. v zvezi s skupinami iz Švice se doda naslednja vrstica:

"CH | | CH-ET-1133 | | Embryotransfer Pokorny Murtenstrasse 22 CH-3177 Laupen | Dr Eli Schipper Dr Norbert Stäuber" |

Člen 2

Ta odločba se uporablja od 31. januarja 2003.

Člen 3

Ta odločba je naslovljena na države članice.

V Bruslju, 10. januarja 2003

Za Komisijo

David Byrne

Član Komisije

--------------------------------------------------
Sklep Sveta

z dne 22. decembra 2003

o sklenitvi Sporazuma v obliki izmenjave pisem med Evropsko skupnostjo in Kraljevino Maroko glede ukrepov vzajemne liberalizacije in zamenjave protokolov 1 in 3 k Sporazumu o pridružitvi ES-Maroko

(2003/914/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133, v zvezi s prvim stavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Člen 16 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani [1], ki velja od 1. marca 2000, predvideva, da bosta Skupnost in Maroko postopoma sprostila medsebojno trgovino s kmetijskimi proizvodi.

(2) Člen 18 Evro-mediteranskega sporazuma predvideva, da bosta Skupnost in Kraljevina Maroko od 1. januarja 2000 ocenili položaj z namenom določanja ukrepov liberalizacije, ki bodo veljali med pogodbenicama od 1. januarja 2001.

(3) Skupnost in Kraljevina Maroko sta se s Sporazumom v obliki izmenjave pisem sporazumeli o zamenjavi protokolov 1 in 3 k Evro-mediteranskemu sporazumu. Zato je treba ta sporazum odobriti.

(4) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [2] –

SKLENIL:

Člen 1

S tem sklepom se v imenu Skupnosti odobri Sporazum v obliki izmenjave pisem med Evropsko skupnostjo in Kraljevino Maroko glede ukrepov vzajemne liberalizacije in zamenjave protokolov 1 in 3 k Sporazumu o pridružitvi ES-Maroko.

Besedilo sporazuma v obliki izmenjave pisem je priloženo temu sklepu.

Člen 2

Komisija sprejme podrobna pravila za izvajanje protokolov 1 in 3 v skladu s postopkom iz člena 3.

Člen 3

1. Komisiji pomagajo Upravljalni odbor za sladkor, ustanovljen po členu 42 Uredbe (ES) št. 1260/2001 [3], ali, glede na primer, odbori, ustanovljeni po ustreznih določbah drugih predpisov o skupni ureditvi trgov, ali Odbor za Carinski zakonik, ustanovljen po členu 248a Uredbe (EGS) št. 2913/92 [4].

2. Kadar koli se navaja ta odstavek, veljata člena 4 in 7 Sklepa 1999/468/ES.

Obdobje, opredeljeno v členu 4(3) Sklepa 1999/468/ES, se določi na en mesec.

3. Odbor sprejme svoj poslovnik.

Člen 4

Predsednik Sveta je s tem sklepom pooblaščen, da imenuje pooblaščenca za podpis sporazuma v obliki izmenjave pisem, ki zavezuje Skupnost.

Člen 5

Ta sklep se objavi v Uradnem listu Evropske unije.

V Bruslju, 22. decembra 2003

Za Svet

Predsednik

G. Alemanno

[1] UL L 70, 18.3.2000, str. 1.

[2] UL L 184, 17.7.1999, str. 23.

[3] UL L 178, 30.6.2001, str. 1. Uredba, nazadnje spremenjena z Uredbo Komisije (ES) št. 680/2002 z dne 19. aprila 2002 (UL L 104, 20.4.2002, str. 26).

[4] UL L 302, 19.10.1992, str. 1. Uredba, nazadnje spremenjena z Uredbo (ES) št. 2700/2000 z dne 12. decembra 2000 (UL L 311, 12.12.2000, str. 17).

--------------------------------------------------
Sklep Sveta 2003/807/SZVP

z dne 17. novembra 2003

o razširitvi in spremembi Sklepa 2002/842/SZVP o izvajanju Skupnega ukrepa 2002/589/SZVP o prispevku Evropske unije v boju proti destabilizirajočemu kopičenju in razširjanju lahkega orožja in orožja majhnega kalibra v jugovzhodni Evropi

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 23(2) Pogodbe,

ob upoštevanju Skupnega ukrepa Sveta 2002/589/SZVP z 12. julija 2002 o prispevku Evropske unije v boju proti destabilizirajočemu kopičenju in razširjanju lahkega orožja in orožja majhnega kalibra [1] in zlasti člena 6 skupnega ukrepa,

ob upoštevanju naslednjega:

(1) Svet je 21. oktobra 2002 sprejel Sklep 2002/842/SZVP [2] o prispevku Evropske unije v boju proti destabilizirajočemu kopičenju in razširjanju lahkega orožja in orožja majhnega kalibra v jugovzhodni Evropi, katerega namen je bil izvajanje Skupnega ukrepa 2002/589/SZVP in ki je za ta namen zagotovil 200000 EUR.

(2) Nekaterih ciljev ni bilo mogoče izpolniti do 22. decembra 2003, ko preneha veljati Sklep 2002/842/SZVP, nekatere druge pa je po tem datumu treba utrditi in razširiti.

(3) Komisija mora zagotoviti ustrezno vidnost prispevka Evropske unije k projektom, vključno z ustreznimi ukrepi, ki se sprejmejo v okviru Razvojnega programa Združenih narodov (RPZN).

(4) Sklep 2002/842/SZVP se razširi in spremeni –

SKLENIL:

Člen 1

Sklep 2002/842/SZVP se spremeni na naslednji način:

1. Členu 1 se doda naslednji odstavek:

"4. Finančni dogovor, ki ga je treba sprejeti, mora določiti, da RPZN zagotavlja vidnost prispevka Evropske unije glede na obsežnost projekta."

2. v členu 2(1) se referenčni finančni znesek "200000 EUR" nadomesti z "300000 EUR"; ta znesek je dodan k znesku, ki ga je v zvezi s tem ukrepom zagotovil predhodni sklep;

3. v členu 4(1) se drugi stavek nadomesti s stavkom "Veljati preneha 31. decembra 2004".

Člen 2

Ta sklep začne veljati 23. decembra 2003.

Člen 3

Ta sklep se objavi v Uradnem listu Evropske unije.

V Bruslju, 17. novembra 2003

Za Svet

Predsednik

F. Frattini

[1] UL L 191, 19.7.2002, str. 1.

[2] UL L 289, 26.10.2002, str. 1.

--------------------------------------------------